b'\n_START_ARTICLE_\nArion\n_START_SECTION_\nCiljne skupine\n_START_PARAGRAPH_\nProgram je namenjen nosilcem odgovornosti in odlo\xc4\x8danja na razli\xc4\x8dnih ravneh izobra\xc5\xbeevanja v posamezni dr\xc5\xbeavi, strokovnjakom s podro\xc4\x8dja izobra\xc5\xbeevanja, ravnateljem, svetovalnim delavcem, in\xc5\xa1pektorjem, tistim, ki izobra\xc5\xbeujejo u\xc4\x8ditelje, ne pa u\xc4\x8diteljem samim. Program se odvija v obliki \xc5\xa1tudijskih obiskov v posamezni dr\xc5\xbeavi, na katerih se zbere skupina desetih do petnajstih udele\xc5\xbeencev iz razli\xc4\x8dnih dr\xc5\xbeav.\n_START_SECTION_\nPredmet obiska\n_START_PARAGRAPH_\nPredmet \xc5\xa1tudijskega obiska je dolo\xc4\x8dena aktualna tema s podro\xc4\x8dja izobra\xc5\xbeevanja. Na \xc5\xa1tudijskem obisku udele\xc5\xbeenci navadno en teden intenzivno razpravljajo in izmenjujejo informacije o temi obiska, tako v \xc5\xa1tudijski skupini kot s predstavniki \xc5\xa1olskih oblasti in institucij dr\xc5\xbeave gostiteljice. Namen \xc5\xa1tudijskih obiskov je, da udele\xc5\xbeenci tako pridobljene informacije posredujejo nosilcem odlo\xc4\x8danja in \xc5\xa1ir\xc5\xa1i strokovni javnosti v lastni dr\xc5\xbeavi ter izku\xc5\xa1nje drugih dr\xc5\xbeav, \xc4\x8de je to mogo\xc4\x8de, tudi uporabijo v lastni praksi.\n_START_SECTION_\nIzvajanje programa\n_START_PARAGRAPH_\nProgram ARION izvajajo sodelujo\xc4\x8de dr\xc5\xbeave same, koordinira pa ga Evropska komisija. Dr\xc5\xbeave v programu sodelujejo na dva na\xc4\x8dina. Vsako leto same organizirajo dolo\xc4\x8deno \xc5\xa1tevilo \xc5\xa1tudijskih obiskov za udele\xc5\xbeence iz drugih dr\xc5\xbeav, same pa po\xc5\xa1ljejo svoje udele\xc5\xbeence na \xc5\xa1tudijske obiske, ki jih organizirajo druge dr\xc5\xbeave.'